
  ANUNȚ


   	  Administrația Bazinală de Apă Olt, instituție publică, cu sediul în Râmnicu Vâlcea, str. Remus Bellu nr.6, jud. Vâlcea, organizează, conform Hotărârii de Guvern nr. 1336/ 2022, concurs/examen pentru ocuparea postului unic vacant corespunzător funcției contractuale de execuție, pe perioadă nedeterminată de :

             inginer în cadrul Serviciului Situații de Urgență și Dispecerat (1 post).

Condițiile specifice necesare în vederea participării la concursul pentru ocuparea postului unic vacant de  inginer în cadrul Serviciului Situații de Urgență și Dispecerat:
            Studii superioare absolvite cu diplomă de licență, în domeniul fundamental al Științelor inginerești, cu următoarele specializări:
  Inginerie civilă,
  Căi ferate, drumuri și poduri, 
  Amenajări și construcții hidrotehnice, 
  Îmbunătățiri funciare și dezvoltare rurală,
  Tehnologii și sisteme de telecomunicații,
 Tehnologia informației,
  Ingineria Mediului,
  Amenajări hidrotehnice și protecția mediului,
  Inginerie și management în construcții.
    Nu se solicită vechime.
            Concursul/examenul se va desfășura la sediul instituției din Râmnicu Vâlcea, str. Remus Bellu nr. 6, jud. Vâlcea,  conform calendarului următor:
dosarele de înscriere complete,  se depun la secretariatul Administrației Bazinale de Apă Olt cu sediul în Râmnicu Vâlcea, str. Remus Bellu nr.6, jud. Vâlcea până la data 09.11.2026(inclusiv), ora 16.00  după verificarea/certifcarea de către serv. RURPA.
10.11.2026 ora 16.00 - termen selecție dosare concurs;
11.11.2026 ora 16.00 - termen de afişare rezultate la selecţia dosarelor de concurs;
12.11.2026 ora 16.00 - termen de depunere contestaţii cu privire la rezultatul selecţiei dosarelor de concurs;
13.11.2026 ora 13.30 - termen de afişare a rezultatelor privind contestaţia la selecţia dosarelor de concurs;
17.11.2026 ora 10.00 - data şi ora de desfăşurare probă scrisă;
17.11.2026 ora 1 6.00 – termen de afişare rezultate proba scrisă;
18.11.2026 ora 16.00 - termen de depunere contestaţii cu privire la rezultatul probei scrise;
19.11.2026 ora 16.00 - termen de afişare a rezultatelor privind contestaţia la rezultatele probei scrise;
20.11.2026 ora 09.00 - data şi ora susţinerii interviului;
20.11.2026 ora 13.30  - termen de afişare a rezultatelor privind interviul;
23.11.2026 ora 13.30 - termen de depunere contestaţii cu privire la rezultatul interviului;
24.11.2026 ora 13.30  - termen afișare rezultat privind soluționarea contestațiilor la interviu 
24.11.2026 ora 16.00 -  termen afișare rezultat final al concursului .

Conform articolului nr. 35 al Hotărârii de Guvern nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidaţii vor prezenta un dosar care va conţine următoarele documente:
a)formular de înscriere la concurs, conform modelului prevăzut la anexa nr. 2 din H.G. 1336/2022;
b)copia actului de identitate sau orice alt document care atestă identitatea, potrivit legii, aflate în termen de valabilitate;
c)copia certificatului de căsătorie sau a altui document prin care s-a realizat schimbarea de nume, după caz;
d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)certificat de cazier judiciar sau, după caz, extrasul de pe cazierul judiciar;
g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)curriculum vitae, model european.

    	Adeverinţa care atestă starea de sănătate conţine, în clar numărul, data, numele emitentului şi calitatea acestuia, în formatul standard stabilit  prin ordin al ministrului sănătății.
Copiile de pe actele prevăzute la lit. b)-e) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul cazierului judiciar, anterior datei de susţinere a probei scrise şi/sau probei practice a concursului.
Dosarele de concurs se depun la Serviciul Resurse Umane, Relații cu Publicul si Adiministrativ sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant. 
        În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice. 
      Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format.pdf cu volum maxim de 1 MB, documentele fiind acceptate doar în formă lizibilă. Diana.Gheorghe@dao.rowater.ro. 
     Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.	
       Pentru a ocupa un post contractual vacant candidații trebuie să îndeplinească următoarele condiții generale, conform art .14 din Hotărârea de Guvern nr. 1336 /2022:
a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)cunoaşte limba română, scris şi vorbit;
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f)nu a fost condamnat definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.
Candidatii să nu se afle în situaţii de incompatibilitate conform Legii nr.161/2003.
Concursul/examenul constă într-o probă scrisă care se susține din tematica și bibliografia afișată și interviu.
    
Bibliografia
1. Legea Apelor nr. 107/1996, cu modificările și completările ulterioare;
2. Directiva inundații 2007/60/CE a Parlamentului European a Consiliului din octombrie 2007 privind evaluarea și gestionarea riscului la inundații;
3. Ordinul Ministrului Apelor și Pădurilor și Ministrului Afacerilor Interne nr. 459/78 din 2019 pentru aprobarea Regulamentului privind gestionarea situațiilor de urgență generate de  fenomene hidrometeorologice periculoase având ca efect producerea de inundații, secetă hidrologică precum și incidente /accidente la construcții hidrotehnice, poluări accidentale ale cursurilor de apă și poluări marine în zona costieră;
4. Radu PRISCU – Construcții Hidrotehnice, Vol.1 și 2, Editura Didactică și Pedagogică București;
5. Liliana ZAHARIA și Daniel DIACONU – Hidrologie, Editura Universitară București 2010; 
NOTA: Actele normative se completează cu reglementările legale de modificare a acestora.

Tematica

 1. Legea apelor:
- Regimul de folosire a apelor și a albiilor;
- Gospodărirea apelor;
- Controlul activității de gospodărire a apelor;
- Mecanismul economic în domeniul apelor.
 2. Evaluarea și gestionarea riscului la inundații:
- Scopul directivei, definirea conceptelor de inundații și riscului de inundații;
- Evaluarea preliminară a riscului la inundații;
- Hărțile de hazard și de risc de inundații;
- Planurile de gestionare a riscurilor de inundații;
- Coordonarea cu Directiva 2000/60/CE, informarea și consultarea publicului;
- Măsuri de punere în aplicare și modificări.
 3. Regulamentul privind gestionarea situaţiilor de urgenţă generate de fenomene hidrometeorologice periculoase având ca efect producerea de inundații, secetă hidrologică precum și incidente/accidente la construcţii hidrotehnice, poluări accidentale ale cursurilor de apă şi poluări marine în zona costieră.

 4. Construcții hidrotehnice:
     - Tipuri de baraje;
     - Descărcători hidraulici;
- Prize de apă;
- Canale, galerii și puțuri hidrotehnice;
- Supravegherea construcțiilor hidrotehnice.

5. Hidrologie:
- Probleme generale de hidrologie;
- Apele subterane (hidrogeologie);
- Hidrologia râurilor.

             Informații suplimentare se pot obține la sediul Administrației Bazinale de Apă Olt, Râmnicu Vâlcea, str. Remus Bellu nr. 6, jud. Vâlcea, relații la tel : 0250/739881 int.118 sau 119,  persoană de contact dna. Diana Gheorghe, secretar comisie concurs.

Adresă de corespondență:
Str. Remus Bellu, nr. 6, C.P. 240156, Râmnicu Vâlcea, jud. Vâlcea
Tel: +4 0250 739 840 | +4 0350 401 738
Fax: +4 0250 738 255
Email: dispecer@dao.rowater.ro

